b'\n_START_ARTICLE_\nIranski narodi\n_START_PARAGRAPH_\nIranski narodi so, v etni\xc4\x8dno-jezikovnem smislu, potomci iranske veje starih Indo-irancev. Ime Iran izhaja iz besede arja, tj. arijski.\n_START_SECTION_\nDefiniranje iranskih narodov\n_START_PARAGRAPH_\nMed iranske narode spadajo narodi, ki govorijo iranske jezike, v smislu, da se pod iranski razume zelo raztegljiv pojem, ki se lahko uporabi za razli\xc4\x8dne narode in jezike, od katerih imajo mnogi skupno poreklo iz posebne veje starih Ariancev (Irancev). Narodi te dru\xc5\xbeine so Perzijci (in Tad\xc5\xbeiki), Pa\xc5\xa1tuni, Kurdi, Osetijci, Balu\xc4\x8di in drugi._NEWLINE_\xc4\x8ceprav se ve\xc4\x8dina iranskih narodov nahaja v obmo\xc4\x8dju Iranske visoke planote, so se mnogi izselili in jih je mogo\xc4\x8de najti od Kavkaza in Tur\xc4\x8dije do reke Ind in zahodne Kitajske. Iranski narodi so se pogosto me\xc5\xa1ali z drugimi etni\xc4\x8dnimi skupinami, kot na primer Hazari, ki ka\xc5\xbeejo specifi\xc4\x8dno tur\xc5\xa1ko-mongolsko poreklo, ki jih dela druga\xc4\x8dne od ostalih iranskih narodov. Balud\xc5\xbei so se prav tako, le v nekoliko manj\xc5\xa1i meri, me\xc5\xa1ali z indijskimi narodi, kot so Brahui, do\xc4\x8dim so se Oseti me\xc5\xa1ali z Gruzijci, Rusi in drugimi narodi s katerimi \xc5\xbeivijo. Kurdi so primer zrlo specifi\xc4\x8dnega iranskega naroda, ki je, \xc4\x8deprav ka\xc5\xbee mnoge vezi z drugimi iranskimi narodi, etni\xc4\x8dno vezan tudi na Kavkaz, Anatolijo in druga obmo\xc4\x8dja. Tudi sami Perzijci so se zagotovo me\xc5\xa1ali z raznimi osvajalci, kot tudi z domorodci Iranske visoke planote, kot so Elamiti. Tako, podobno kot tudi nekateri germanski narodi, na primer Angle\xc5\xbei, ki so germanskega in keltskega porekla, iranski narodi predstavljajo etnolingvisti\xc4\x8dne skupine, ki ka\xc5\xbeejo skupno poreklo in/ali kulturni zna\xc4\x8daj, ki je temelj njihove identitete._NEWLINE_Za nekatere starodavne narode, kot so Skiti, Sarmati in Alani, se tudi domneva, da pripadajo skupini iranskih narodov, kar temelji na nekaterih podatkih o njihovih jezikih, kot tudi kulturni in drugim identitetam njihovih sodobnih potomcev. Seveda to, da se za njih uporablja izraz "iranski" ne pomeni, da so kakorkoli povezani z moderno dr\xc5\xbeavo Iran. Skupina iranskih jezikov je podveja indo-iranskih jezikov, ki je del indoevropske dru\xc5\xbeine jezikov, za katero se je prej uporabljal izraz "arijska".\n_START_SECTION_\nGeografska razporeditev\n_START_PARAGRAPH_\nV dana\xc5\xa1njem svetu okoli 150 milijonov ljudi govori iranske jezike. Trenutno je njihovo najve\xc4\x8dje \xc5\xa1tevilo skoncentirano v Iranu, Afganistanu, Tad\xc5\xbeikistanu, zahodnem Pakistanu, na kurdskih obmo\xc4\x8djih (v\xc4\x8dasih uporabljen izraz Kurdistan) Tur\xc4\x8dije, Iraka, Irana in Sirije, kot tudi v delih Uzbekistana (predvsem okoli Samarkanda in v Ferganski dolini), Kavkaza (Osetija in Azerbajd\xc5\xbean) in v zahodni Kitajski.\n_START_SECTION_\nGenetski testi in mo\xc5\xbene povezave\n_START_PARAGRAPH_\nGenetski testi iranskih narodov so pokazali, da imajo mnogi od njih skupno poreklo, in da se lahko pri\xc4\x8dakuje regionalne variacije. Preliminarni genetski podatki vendarle ka\xc5\xbeejo na skupnost med ve\xc4\x8dino iranskih narodov:_NEWLINE_Populacije zahodno od bazena Inda, ki vklju\xc4\x8dujejo tiste iz Irana, Anatolije in Kavkaza, ka\xc5\xbeejo skupno mtDNA rodovno sestavo, ki je sestavljena predvsem iz zahodne evrazijske linije, z zelo malo prispevka iz Ju\xc5\xbene Azije in vzhodne Evrazije (graf. 1). V bistvu, razli\xc4\x8dne iranske populacije ka\xc5\xbeejo precej\xc5\xa1njo stopnjo homogenosti. To se ne izra\xc5\xbea samo v nepomembnih vrednostih FST in PC grafikonu (graf. 6), temve\xc4\x8d tudi v rezultatih SAMOVA-e, kjer pomembna genetska pregrada lo\xc4\x8duje populacije zahoda Pakistana od tistih vzhodno in severno od doline Inda. Te ugotovitve ka\xc5\xbeejo, da je skupni izvor ali med sodobnimi iranskimi narodi in / ali v obse\xc5\xbeni izmenjavi genov med njimi._NEWLINE_Na splo\xc5\xa1no, rezultati te raziskave ka\xc5\xbeejo, da so mnogi skupni genetski znaki najdeni med iranskimi narodi okoli Tigrisa in v obmo\xc4\x8djih okoli Inda. To ustreza iranskim jezikom, katerih razpon od Kavkaza in kurdskih obmo\xc4\x8dij v regiji Zagros pa vse do vzhoda do zahodnega Pakistana in Tad\xc5\xbeikistana, kot tudi delov Uzbekistana in Srednje Azije.'